stanford-oval/wikipedia huggingface dataset:
מצעד הגאווה באורהוס
הערות שוליים

↑  In English | Aarhus Pride, aarhuspride.dk, ‏12 במאי 2015 (בדנית)
↑  Mette Christensen, Aarhus Pride 2017 - Parade, prisuddeling og underholdning i topklasse!, Good Evening Europe, ‏6 ביוני 2017 (באנגלית)
↑  Thomas Nygaard, Aarhus Pride hylder mangfoldigheden, stiften.dk, ‏3 ביוני 2016 (בדנית)
מצעד הגאווה באנקרה

משתתפי הצעדה בשנת 2012, אנקרה
הצעדה נגד הומופוביה וטרנספוביה באנקרה (בטורקית: Homofobi ve Transfobi Karşıtı Yürüyüş) הוא מצעד גאווה והפגנה למען זכויות להט"ב בטורקיה המתקיים מדי שנה בבירת טורקיה, אנקרה. האירוע התרחש לראשונה בשנת 2003 ונצפה מדי שנה מאז ביום ראשון האחרון של חודש יוני או ביום ראשון הראשון של חודש יולי, לציון סוף שבוע הגאווה בעיר.
משתתפי הצעדה מתאספים בג'בג'י (אנ'). זוהי שדרה רחבה להולכי רגל ואחד המרחבים הציבוריים החשובים ביותר של אנקרה, אזור ההתרחשות התכוף של באיראם (אנ') ופסטיבלים אזוריים.
מארגנים

"KAOS GL"
הערות שוליים

↑  Kaos GL-News Portal for LGBTI+, LGBT refugees march against homophobia and transphobia in Ankara, Kaos GL - News Portal for LGBTI+ (באנגלית)
↑  Kaos GL-News Portal for LGBTI+, International March in Ankara against Homophobia and Transphobia!, Kaos GL - News Portal for LGBTI+ (באנגלית)
מיקי רוני

| --- | --- |

פורטרט משנות הארבעים
 לידה:  23 בספטמבר 1920 ברוקלין, ניו יורק
 פטירה:  6 באפריל 2014 (בגיל 93) סטודיו סיטי, ארצות הברית 
 מקום קבורה:  בית הקברות הוליווד פוראבר 
 שם לידה:  Ninian Joseph Yule, Jr. 
 מדינה:  ארצות הברית 
 תקופת הפעילות:  1926–2014 (כ־88 שנים) 
 מקום לימודים:  תיכון פיירפקס  בית הספר המקצועי של הוליווד  בית הספר התיכון הוליווד  תיכון מורנינגסייד 
 בן או בת זוג:  אווה גרדנר (10 בינואר 1942–21 במאי 1943)  קרולין מיטשל (1 בדצמבר 1958–31 בינואר 1966)  Marge Lane (1966–?)  Carolyn Hockett (1969–?)  Elaine Devry (18 בנובמבר 1952–18 במאי 1958)  ב. ג'. בייקר (30 בספטמבר 1944–3 ביוני 1949)  מרתה ויקרס (3 ביוני 1949–25 בספטמבר 1952)  Jan Rooney (28 ביולי 1978–6 באפריל 2014) 
 צאצאים:  Michael Rooney, Kerry Rooney, Jimmy Rooney, Jonelle Rooney, Kimmy Rooney, Mickey Rooney Jr., Kyle Rooney, Tim Rooney, Teddy Rooney 
 מספר צאצאים:  9 
 פרסים והוקרה:  פרס אוסקר פרס גלובוס הזהב פרס אמי
 http://mickeyrooney.com
 פרופיל ב-IMDb
 
עם ג'ודי גרלנד
בעת שירותו כאיש רדיו בשירותו הצבאי
בעת טקס בשנת 2000
מיקי רוּני (באנגלית: Mickey Rooney; נולד כג'וזף יול הבן - Joseph Yule, Jr‏; 23 בספטמבר 1920 - 6 באפריל 2014) היה שחקן קולנוע אמריקאי שהופיע גם במופעי תיאטרון וטלוויזיה רבים, אחד השחקנים בעלי הקריירה הארוכה ביותר בהיסטוריה (מסד הנתונים IMDb מונה 324 סרטים עלילתיים והופעות טלוויזיה בהשתתפותו). במהלכה זכה בפרס אוסקר לשחקן הצעיר הטוב ביותר ופרס אוסקר למפעל חיים, פרס גלובוס הזהב, פרס אמי ועוד. זכור כמגלם הדמות "אנדי הארדי" וכחבר לצמד עם ג'ודי גרלנד.
תולדות חייו > עד גיל 18

רוני נולד בברוקלין כג'וזף יול, לזוג שחקני וודוויל בעת ששהו בברוקלין, ניו יורק, במהלך סיבוב הופעות. הוא נדד עם הוריו והשתתף במופע עוד לפני שמלאו לו שנתיים. לאחר מכן עבר עם אמו, נל, להתגורר בקליפורניה.
ב-1927 ענתה אמו למודעה שביקשה לבחון ילדים לתפקיד "מיקי מקגווייר", דמות בסדרת קומדיות קצרות. ג'וזף הצעיר קיבל את התפקיד והפך למיקי. הוא גילם את הדמות מ-1927 ועד 1936. עד גיל 16 הספיק להשתתף ב-78 סרטים קצרים אילמים.
בשנת 1937 הוחתם רוני על ידי אולפני MGM לתפקיד בסרט A Family Affair הוא גילם את הדמות של בנו השובב של שופט מחמיר (אותו גילם ליונל ברימור) בשם "אנדי הארדי". הוא היה כה מוצלח בתפקיד עד שהפך מזוהה עמו. הוא גילם את אנדי הארדי ב-18 סרטים עד שנת 1946 ובסרט נוסף מ-1958.
באותה שנה פגש רוני את ג'ודי גרלנד, שהייתה צעירה ממנו בשנתיים והופיע עמה בסרט Thoroughbreds Don't Cry במשחק, ריקוד ושירה. השניים הפכו לצמד מצליח והופיעו יחדיו בעשרות סרטים מוזיקליים, בתוכם שלושה סרטי אנדי הארדי, בהם גילמה גרלנד דמות בשם "בטסי בות'", צעירה המאוהבת באנדי. בשנת 1936 שיחק בסרט "לורד פונטלרוי הקטן" לצדו של פרדי ברת'ולומיו אתו שיחק גם בסרט "ספנים אמיצים" (1937).
ב-1938 מעט לפני מלאת לו 18 גילם רוני את תפקיד ווייטי מארש בסרט עיר הנערים, היה זה תפקידו הדרמטי הראשון. באותה שנה זכה בפרס אוסקר לשחקן הצעיר הטוב ביותר. ב-1942 שיחק בתפקיד ראשי בסרט "יאנקי באיטון". ב-1944 גילם את מייקל טיילור בסרט "נשיונל ולווט" לצדה של אליזבת טיילור הילדה.
תולדות חייו > תקופת מלחמת העולם השנייה ואחריה

בשנים 1939–1941 היה רוני הכוכב הרווחי ביותר בהוליווד והופיע עם גרלנד ובלעדיה הן בקולנוע והן על הבמה.
בשנת 1944 התגייס לצבא ארצות הברית לשירות שנמשך 21 חודשים ברדיו הצבאי.
לאחר שחזר מהשירות לא הצליחה הקריירה שלו להמריא מחדש. הוא הופיע במספר סרטים, אך ללא ההצלחה שהורגל לה. בשנת 1948 כיכב בסרט "מילים ולחן" ("Words and Music"), בו גילם את דמותו של הפזמונאי לורנץ הארט. ב-1954 הפיק והופיע בתוכנית הטלוויזיה הראשונה שלו, The Mickey Rooney Show, שרצה ברשת NBC עד אמצע 1955 והופיע בסרט גשרי טוקו רי. בהמשך הופיע בעיקר בתפקידי משנה קומיים ובתפקיד עצמו בסרטים על תקופת הזוהר שלו. ב-1961 גילם את דמות השכן היפני של גיבורת ארוחת בוקר בטיפאני, באופן נלעג וסטריאוטיפי, שעורר זעם על הגזענות הגלומה בייצוג זה. ב-1963 שיחק בקומדיה "מטורף, מטורף, מטורף העולם" של סטנלי קריימר.
בהמשך הופיע במספר רב של תוכניות טלוויזיה לחג המולד ותוכניות בידור אחרות. בשנת 1981 גילם את דמותו של Bill Sackter בסרט הטלוויזיה Bill, על תפקיד זה זכה בפרס גלובוס הזהב ובפרס אמי.
בשנת 1998 דיבב בסרט "בייב בעיר הגדולה" את דמותו של פאגלי.
בשנת 2000 גילם את מייסון בסרט המקורי של ערוץ דיסני "Phantom of the Megaplex".
רוני למעשה מעולם לא הפסיק לעבוד והמשיך להופיע בתפקידים קומיים צדדיים בעשרות סרטים, האחרון שבהם היה ב-2006 בסרט לילה מוטרף במוזיאון. כיוון שהיה שריד חי יחיד לדור גדולי הבידור של שנות ה-30 וה-40 הוא הרבה להתראיין ולהופיע בסרטים תיעודיים ותוכניות טלוויזיה בנושא.
רוני היה נשוי לשמונה נשים והתמודד עם התמכרות לאלכוהול ולסמים. רוני הלך לעולמו ב-6 באפריל 2014.
לקריאה נוספת

Rooney, Mickey (1991). Life Is Too Short (New York: Random House)
Marx, Arthur (1988/reprint). The Nine Lives Of Mickey Rooney (New York: Berkley Publishing Group)
מצעד הגאווה באמסטרדם

| --- | --- |

 סוג:  גאווה, מצעד הגאווה 
 מדינה:  הולנד הולנד
 מיקום:  אמסטרדם 
 מועדים
 תאריכי פעילות:  1996–הווה (כ־28 שנים) 
 www.amsterdamgaypride.org
 
הסירה היהודית-ישראלית במצעד 1998
אחת הסירות שהיו במצעד 2018
מצעד הגאווה באמסטרדם (באנגלית: Amsterdam Pride או Amsterdam Gay Pride או Canal Parade; ידוע גם בשם מצעד התעלה) הוא מצעד גאווה שנתי שמתקיים באמסטרדם, הולנד החל משנת 1996. מצעד הגאווה באמסטרדם מושך אליו כמה מאות אלפי צועדים בשנה, והוא אחד מהאירועים השנתיים הגדולים ביותר שמתקיימים בהולנד.
מצעד הגאווה באמסטרדם אורגן לראשונה ב-1996, שלא כמו מצעדי גאווה אחרים בעולם, כפסטיבל שבו חגגו את חירות האדם ואת הגיוון (אנ'). סיבה נוספת לפתיחת מצעד הגאווה באמסטרדם הייתה עקב האירוע השבת הוורודה (בהולנדית: Roze Zaterdag).
ב-1998, פתח מצעד התעלה את אירועי המשחקים הגאים שנערכו באמסטרדם, אליו הגיעו כרבע מיליון מבקרים.
במצעד התעלה של 2014, השתתפו בין היתר סירה יהודית-ישראלית וסירה מרוקאית. על הסירה היהודית-ישראלית היו דנה אינטרנשיונל, הרבנית הרפורמית מרי ואן פראג והתאומות פוקנס.
הערות שוליים

↑  History of Amsterdam Gay Pride
↑  בדרך כלל מצעדי גאווה התקיימו כמצעדי הפגנות לדרישת שוויון זכויות
↑  "Archived copy". אורכב מ-המקור ב-2015-02-17. נבדק ב-2014-10-24. {{cite web}}:  (עזרה)
↑  "Archived copy". אורכב מ-המקור ב-2014-10-07. נבדק ב-2014-10-24. {{cite web}}:  (עזרה)
↑  Larbi Arbaoui, Moroccan LGBT Boat Sails in Amsterdam Gay Pride Canal Parade, Morocco World News, ‏2014-08-07 (באנגלית)
↑  Cnaan LiphshizAugust 4, 2014Amsterdamgetty images, Flamboyant First as Jewish Boat Floats in Amsterdam Gay Pride Canal Fest, The Forward (באנגלית)
ערך זה הוא קצרמרבנושא להט"ב ובנושא הולנד. אתם מוזמנים לתרום לוויקיפדיה ו.
מלאכות שביעית

בציר ענבים
מלאכות שביעית הן עבודות האדמה או האילן האסורות בשנת השמיטה. התורה אסרה מלאכות אלו בשנת שמיטה במצוות עשה ובמצוות לא תעשה. שנת השמיטה האחרונה הייתה שנת ה'תשפ"ב והבאה תהיה שנת ה'תשפ"ט. ריענון
מקור האיסור

מצוות עשה האוסרת על מלאכות שביעית מופיעה בציווי לשבות מהארץ מדי שבע שנים, בדומה לשבת מדי שבעה ימים. ציווי זה מופיע במפורש בספר ויקרא, פרק כ"ה ונרמז בספר שמות, פרק ל"ד ("בחריש ובקציר תשבות").
דַּבֵּר אֶל-בְּנֵי יִשְׂרָאֵל וְאָמַרְתָּ אֲלֵהֶם כִּי תָבֹאוּ אֶל-הָאָרֶץ אֲשֶׁר אֲנִי נֹתֵן לָכֶם וְשָׁבְתָה הָאָרֶץ שַׁבָּת לַיהוָה.
מצוות לא תעשה האוסרות על מלאכות שביעית מופיעות כפירוט המלאכות החקלאיות מהן יש להימנע:
שֵׁשׁ שָׁנִים תִּזְרַע שָׂדֶךָ וְשֵׁשׁ שָׁנִים תִּזְמֹר כַּרְמֶךָ וְאָסַפְתָּ אֶת-תְּבוּאָתָהּ. וּבַשָּׁנָה הַשְּׁבִיעִת שַׁבַּת שַׁבָּתוֹן יִהְיֶה לָאָרֶץ שַׁבָּת לַיהוָה שָׂדְךָ לֹא תִזְרָע וְכַרְמְךָ לֹא תִזְמֹר. אֵת סְפִיחַ קְצִירְךָ לֹא תִקְצוֹר וְאֶת-עִנְּבֵי נְזִירֶךָ לֹא תִבְצֹר שְׁנַת שַׁבָּתוֹן יִהְיֶה לָאָרֶץ.
פירוט המלאכות

יש מלאכות האסורות מן התורה, ויש האסורות מתקנת חכמים. בדומה לל"ט מלאכות שבת, מלאכה המהווה סוג ראשי קרויה אב, ומלאכה הדומה לה נחשבת לתולדה.
פירוט המלאכות > מלאכות מדאורייתא

שני אבות מלאכה ושתי תולדות הוגדרו במפורש בתורה: מלאכת זורע ותולדתה זמירה, ומלאכת קוצר ותולדתה בצירה. זריעה וקצירה הן פעולות האופייניות לתבואה וזמירה ובצירה אופייניות לגפנים.
הראשונים נחלקו אודות מלאכת חרישה, אם איסורה מן התורה. בספר שמות, פרק ל"ד מופיע פסוק שנראה כמתייחס לשבת ולשמיטה בד בבד: ”שֵׁשֶׁת יָמִים תַּעֲבֹד וּבַיּוֹם הַשְּׁבִיעִי תִּשְׁבֹּת בֶּחָרִישׁ וּבַקָּצִיר תִּשְׁבֹּת.” כמו כן, יש מחלוקת האם נטיעה אסורה מן התורה.
פירוט המלאכות > מלאכות מדרבנן

שאר עבודות הקרקע, כולל תולדות אחרות של אבות המלאכה, אסורות מדרבנן.
מספר מסוים של עבודות קרקע הותרו בשביעית, והן אלו הנחוצות לקיום העץ (בארמית: לאוקמי אילנא), אך לא כדי להשביח אותו (לאברויי אילנא).
דוגמה: עשר נטיעות הוא כלל שלפיו מותר לחרוש מסביב לנטיעות צעירות במהלך השנה השישית גם בחודש שבו חובה לנהוג לפי הלכות שנת השמיטה. לפי הכלל מותר לחרוש בשטח שגודלו הוא בית סאה אחד ויש בו 10 נטיעות צעירות מפוזרות. לפי הגמרא מדובר בהלכה למשה מסיני. לכלל זה יש חשיבות כיוון שהנטיעות הצעירות זקוקות לטיפול מיוחד ובשדות רגילים לא חורשים שטח שלם מחשש שגם צמחים שוטים יקבלו חרישה.
ראו גם

גידול מצע מנותק
רשימת מלאכות אסורות ומותרות בפתרונות ההלכתיים השונים
הערות שוליים

↑  ראו שבת הארץ פרק א הלכה ב. ובמהדורת מכון התורה והארץ הערות 6-7.
↑  במשנה תורה לרמב"ם, ספר זרעים, הלכות שמיטה ויובל, פרק א', הלכה ג' מובא שהנוטע לוקה מכת מרדות. וראה בפירוש הר"ש למשנה, מסכת שביעית, פרק א', משנה א' שנטיעה דומה יותר לזריעה מאשר זמירה, ואם זמירה אסורה מהתורה כל שכן שנטיעה אסורה.
↑  מסכתות סוכה, מועד קטן ותענית
| שמיטה ויובל |
| --- | --- | --- |
| מצוות השביעית | שמיטת קרקעות • מלאכות שביעית • שמיטת כספים  • פרוזבול • מצוות הקהל • שביעית בזמן הזה |  |
| פירות שביעית | איסור ספיחין • איסור סחורה • איסור שמור • איסור נעבד • דמי שביעית • חובת הביעור |  |
| מצוות היובל | ספירת שנות היובל • שנת היובל • גאולת קרקע • בתים ושדות בתקופת היובל • מצוות הענקה |  |
| פתרונות הלכתיים | יבול שישית • זריעה מוקדמת • יבול חו"ל • מצע מנותק • אוצר בית דין • היתר מכירה • יבול נוכרי • פח שמיטה |  |
| ארגונים | קרן השביעית • אוצר הארץ • ועדת שמיטה • שמיטה ישראלית |  |
| טקסטים | מסכת שביעית • תורת השמיטות • שבת הארץ • ספרות על שנת השמיטה |  |
מצעד הגאווה באיזמיר

מצעד הגאווה באיזמיר בשנת 2014
מצעד הגאווה באיזמיר (בטורקית: İzmir Onur Yürüyüşü) הוא מצעד גאווה והפגנה למען זכויות להט"ב בטורקיה המתקיימת מדי שנה באיזמיר, טורקיה, מאז 2013. בציונו הראשון פעילי זכויות להט"ב התאספו בנמל המעבורת אלסנקאק במהלך הצעדה ב-30 ביוני 2013 וצעדו לאורך רחוב חללי קפריסין, נושאים כרזות עם הסיסמאות "אנחנו חיילים של זקי מורן" (אחת הדמויות הבולטות של המוזיקה הקלאסית הטורקית שמעולם לא הגיב על נטייתו המינית, אך דעת הקהל הרחבה הייתה שהיה הומוסקסואל) לצד "אנחנו חיילים של פרדי מרקוירי".
אירועי השבוע במהלך ציונו בשנת 2019 נאסרו על ידי מושל איזמיר. לשכת עורכי הדין בעיר פנתה לבית המשפט בבקשה להשהות את ביצוע האיסור בטענה שאינו חוקי. בסופו של דבר הוציא בית המשפט החלטה להפסיק את ביצוע האיסור. עם החלטה זו, הוכרז שמהדורת המצעד השביעי של איזמיר תתקיים ב-22 ביוני. עם זאת, המשטרה התערבה במהלך ציונו ועצרה יותר מעשרים משתתפים.
מארגנים ותומכים

האחווה הסטודנטיאלית הגאה מטעם אוניברסיטת דוקוז אילול
האחווה הסטודנטיאלית הגאה מטעם אוניברסיטת אגה
"Eğitim-Sen İzmir LGBTQ Commission No. 2"
"Red Rainbow İzmir"
"HDK İzmir LGBTQ Commission"
"İzmir LGBTQ Initiative"
"Black Pink Triangle"
"Ahura LGBTQ"
"İzmir Bar Association"
הערות שוליים

1 2  İzmir'in İlk Onur Yürüyüşü Bu Pazar - bianet, web.archive.org, ‏2 ביולי 2015
↑  Valilik, LGBTİ+ Onur Haftası etkinliklerini yasakladı!, archive.ph, ‏19 ביוני 2019
↑  İzmir Barosu Başkanı Yücel: 'Gözlerinizi kapattığınızda yok olmayacak…, archive.ph, ‏19 ביוני 2019
↑  'Onur Haftası' etkinlik yasakları kalktı, yürüyüş iptal edicek mi?, archive.ph, ‏19 ביוני 2019
↑  7. İzmir LGBTİ+ Onur Haftası başlıyor, archive.ph, ‏19 ביוני 2019
↑  SON DAKİKA...Onur Yürüyüşü'ne polis müdahalesi... Gözaltılar var..., archive.ph, ‏23 ביוני 2019
מלונות U

| --- | --- |

 נתונים כלליים
 סוג:  מותג בבעלות חברה פרטית
 מוטו:  אינסוף חוויות
 מייסדים:  דוד פתאל
 תקופת הפעילות:  2013–הווה (כ־11 שנים)
 חברת אם:  רשת מלונות פתאל בע"מ
 מיקום המטה:  מגדלי עזריאלי, תל אביב, ישראל
 משרד ראשי:  תל אביב, ישראל
 בעלות:  מלונות פתאל
 ענפי תעשייה:  מלונאות
 מוצרים עיקריים:  מלונות נופש
  
 https://www.fattal.co.il/u-hotels
 
מלונות יו (באנגלית: U hotels) הם מותג מלונות בבעלות רשת מלונות פתאל.
מלונות המותג > יו בוטיק כנרת

יו בוטיק כנרת הוא מלון בוטיק, ספא הממוקם על שפת הכנרת בעיר טבריה. במלון 59 חדרי בוטיק שעוצבו על ידי האדריכלים יהודיה ויואל פייגין. המלון מתפרס על פני 12 דונמים. הוא מחולק לשני מבנים, מבנה מרכזי רבוע ומבנה עגול. במבנה המרכזי קיימת מסעדה יוקרתית, ספא המלון וחדר הכושר. במבנה העגול קיימים חדרי המלון. מלון יו בוטיק הוא המלון הראשון שהוקם על שפת הכנרת ב-30 השנים האחרונות. המלון נפתח לראשונה ב-8 במאי 2017.
מלונות המותג > יו מג'יק פאלאס אילת

יו מג'יק פאלאס אילת הוא מלון משפחתי הממוקם על שפת הלגונה בעיר אילת. במלון 324 חדרים וסוויטות הפונים לבריכת המלון, הלגונה ושדה התעופה. המלון נפתח ב-2000.
מלונות המותג > יו ספלאש אילת

יו ספלאש אילת הוא מלון משפחתי בשיטת ״הכל כלול״ הממוקם בגבול העיר אילת וקיבוץ אילות. במלון 279 חדרים וסוויטות. בעבר נקרא המלון "מג'יק סאנרייז אילת". המלון כולל מבנים קטנים רבים המשמשים חדרים. במרכז המבנים קיימים מגרשי ספורט.
מלונות המותג > יו קורל ביץ' קלאב אילת

יו קורל ביץ' קלאב אילת הוא מלון משפחתי אולטרה הכל כלול הממוקם בצד המערבי של העיר אילת. במלון 282 חדרים וסוויטות. בעבר המלון נקרא "קלאב מד אילת". המלון מתבסס על שיטת הכל כלול אולטרה.
מלונות אשר היו לשעבר תחת המותג > יו סוויטס אילת

יו סוויטס אילת היה מלון יוקרה משפחתי ושקט על שפת הים האדום בחלקה הצפוני של העיר אילת. במלון 245 סוויטות. בתחילה המלון היה חלק מרשת המלונות "לה מרידיאן" אך לאחר פירוקו שונה שם המלון ליו סוויטס. המלון נמכר לרשת מלונות אסטרל בשנת 2018 ושם המלון שונה לאריאה (aria). המלון עבר שיפוץ בשנת 2020.
ראו גם

רשת מלונות פתאל
מלונות הרודס, מותג נוסף בבעלות רשת מלונות פתאל
הערות שוליים

↑  Hotel Magic Palace, Eilat, Israel, Booked.co.il
↑  "מלון 'מרידיאן' יימכר לפי שווי של 220 מיליון שקלים - ערב ערב באילת". נבדק ב-2018-03-02.
יו קורל ביץ'
ממסר פחת

ממסר פחת
מנגנון פנימי של ממסר פחת
ממסר פחת, מפסק דלף, מפסק פחת או מפסק מגן הוא מפסק המנתק אוטומטית את הזנת החשמל, במקרה של הופעת זרם זליגה. מטרתו של המפסק להגן מפני התחשמלות. ממסר פחת יכול להגן על מכשיר בודד, על מעגל בודד, על מספר מעגלים או אף על מתקן חשמלי במלואו כגון מתקן חשמל דירתי. ישנם ממסרי פחת המיועדים לזרם חילופין, חד או תלת-פאזיים וכאלו המיועדים לזרם ישר. ממסר פחת כשלעצמו לא יכול להגן על המערכת, והוא רק משפר את ההגנה אותה מקבלת המערכת על ידי הארקה.
עקרון הפעולה של המכשיר מתבסס על מדידת ההפרש בין הזרם המגיע לממסר הפחת לבין הזרם החוזר ממנו. כאשר קיים הפרש בין הזרמים, כלומר הזרם החוזר נמוך יותר, משמעות הדבר היא זליגת הזרם דרך מקום אחר, שמקורה עלול להיות בהתחשמלות אדם, ואז ממסר הפחת מנתק את הזרם, בהתאם לרמת הרגישות שלו שנמדדת במיליאמפר. במכשיר ביתי רגיל הרגישות עומדת על 30 מיליאמפר. ממסר הפחת אינו מקטין את הזרם העובר דרך האדם המתחשמל (ה"קורבן"), אלא רק מגביל את משך הזמן לכדי 300 מילישניות.
אופן פעולה

ממסר הפחת, בגרסתו הפשוטה ביותר בנוי מטבעת פריט (Ferrite) דרכה מלופפים שלושה סלילים. הזרם עובר דרך הסליל הראשון והשני כך שהם יוצרים שטפים מגנטיים מנוגדים - במצב הרגיל בו הזרם שווה בין הסלילים, השטפים המגנטיים יבטלו זה את זה ולא ייווצר זרם בסליל השלישי, אך כאשר נוצר זרם גדול יותר באחד מהם (כתוצאה מזליגה במעגל) נוצר זרם בסליל השלישי אשר מפעיל התקן אלקטרומכני המשחרר את קפיץ הפחת וגורם לניתוק המעגל החשמלי.
דגמים של ממסרי פחת

קיימים בשוק דגמים שונים של ממסרי פחת. להלן רשימה חלקית:
דגמים של ממסרי פחת > זרם חילופין

דגם AC: דגם זה רגיש לזרמי תקלה סינוסואידלים. אסור לשימוש במתקנים ביתיים.
דגם A: רגיש גם לזרמי תקלה ישרים וגם לזרמים שיש בהם גלים עליונים.
דגם S/SI (schneider-electric)/APR(ABB): דגם משוכלל רגיש לזרמי תקלה סינוסואידלים, אך חסין בפני ניתוקים לא רצויים, הנובעים מזליגת זרם רגעית ולא מסוכנת בתדרים גבוהים.
דגמים של ממסרי פחת > זרם ישר

דגם B: יחודו של דגם זה שבנוסף זרמי תקלה ישרים ולגל פועם הוא רגיש גם לזרם ישר.
מצעד הגאווה באוסייק

| --- | --- |
 סוג:  מצעד הגאווה 
 מדינה:  קרואטיה קרואטיה
 מיקום:  אוסייק 
 מועדים
 תאריכי פעילות:  2014–הווה (כ־10 שנים) 
 
מצעד הגאווה באוסייק (הידוע גם כ-"Osijek Pride") הוא מצעד גאווה והפגנה למען זכויות להט"ב בקרואטיה בעיר אוסייק, קרואטיה המתקיים מאז 2014.
היסטוריה

מצעד הגאווה הראשון באוסייק אשר אורגן על ידי עמותת "LiberOs" התקיים ב-6 בספטמבר 2014 ומשך מעל 300 צועדים בתמיכה העירייה. שר הכלכלה איוון ורדולדאק וכן פעילי זכויות להט"ב סרבים ויוונים השתתפו במהלכו. המשתתפים התאספו בכיכר אנטה סטארצ'ביץ' וצעדו לאורך של שני קילומטרים על פני הטיילת, רחוב הנגלובה, פארק סקונטלה ורחוב קפוצ'ינסקה.
אוסייק היא העיר הרביעית בקרואטיה אשר מציינת מצעד גאווה רשמי בשטחה לאחר הבירה זאגרב (מאז 2002), ספליט (מאז 2011) ורייקה (מאז 2012).
הערות שוליים

↑  Pogledajte kako je bilo na prvoj osječkoj Povorci ponosa, www.vecernji.hr (בקרואטית)
↑  Welcome dalje.com - BlueHost.com, dalje.com
↑  Osijek: Održan je prvi Pride, sve je prošlo bez incidenata, www.24sata.hr (בקרואטית)
↑  Osijek položio ispit tolerancije: Pride bez izgreda, tportal.hr
מילטון בביט

| --- | --- |
אין תמונה חופשית
 לידה:  10 במאי 1916 פילדלפיה, ארצות הברית 
 פטירה:  29 בינואר 2011 (בגיל 94) פרינסטון, ארצות הברית 
 מקום קבורה:  פרינסטון 
 מוקד פעילות:  פנסילבניה
 מקום לימודים:  אוניברסיטת ניו יורק, אוניברסיטת פרינסטון, אוניברסיטת פנסילבניה 
 עיסוק:  מלחין
 זרם:  מוזיקה קלאסית של המאה ה-20 
 סוגה:  מוזיקה קלאסית 
 שפה מועדפת:  אנגלית 
 חברת תקליטים:  Nonesuch Records 
 פרסים והוקרה:  מלגת גוגנהיים (1960)  ציון לשבח של פרס פוליצר (1982)  פרס האקדמיה האמריקנית לאמנויות ולספרות (1959)  מדליית ג'יימס מדיסון (1986)  עמית האקדמיה האמריקאית לאמנויות ולמדעים  Joseph H. Bearns Prize  עמיתי מקארתור  Honorary Member of the International Society for Contemporary Music 
 פרופיל ב-IMDb
 
מילטון ביירון בביט (באנגלית: Milton Byron Babbitt; ‏10 במאי 1916 – 29 בינואר 2011) היה מלחין אמריקאי. בביט נודע בעיקר בעבודתו החלוצית בתחום המוזיקה הסריאלית והאלקטרונית.
חייו

בביט נולד בפילדלפיה שבפנסילבניה וגדל בג'קסון שבמיסיסיפי. בילדותו למד כינור ואחר קלרינט וסקסופון. כבר בגיל צעיר גילה נטייה לג'אז ולמוזיקה פופולרית.
אביו של בביט היה מתמטיקאי וזה היה המקצוע שבביט הצעיר תכנן ללמוד כשנכנס לאוניברסיטת פנסילבניה בשנת 1931. אבל לא עבר זמן רב, והוא עזב את הלימודים שם ופנה תחת זאת לאוניברסיטת ניו יורק, ללמוד שם מוזיקה אצל פיליפ ג'יימס ומריון באואר. בתקופת לימודיו החל להתעניין במוזיקה של מלחיני האסכולה הווינאית השנייה וכתב מספר מאמרים על מוזיקה של שנים-עשר טונים, ביניהם התיאור הראשון של קומבינטוריאליות וטכניקת "נקודת-זמן" סריאלית. אחרי קבלת התואר הראשון בקולג' לאמנויות ומדעים של אוניברסיטת ניו יורק בשנת 1935, בהצטיינות, למד אצל רוג'ר סשנס, תחילה באופן פרטי ואחר באוניברסיטת פרינסטון.
בשנת 1947 כתב בביט את "שלוש קומפוזיציות לפסנתר", שהן הדוגמאות המוקדמות ביותר לסדרתיות מלאה במוזיקה, קודמות בשנתיים ל-Mode de valeurs et d'intensités של אוליבייה מסייאן ובחמש שנים ל"פוליפוניה X" של פייר בולז. ב"קומפוזיציה לארבעה כלים" שבביט חיבר כעבור שנה נעשה לראשונה שימוש בסריאליזם מוחלט בהרכב אינסטרומנטלי.
ב-1958 התפרסם שמו של בביט שלא בטובתו בשל מאמר בכתב העת הפופולרי "היי פידליטי". השם שנתן למאמר, "המלחין כמומחה" שונה, ללא ידיעתו או הסכמתו, ל"למי אכפת אם אתה מאזין?". כעבור למעלה מ-30 שנה ציין בביט, כי בגלל אותה "כותרת וולגרית עד עלבון" גדול פי כמה הסיכוי, שיזהו אותו "כמחבר 'למי אכפת אם אתה מאזין?' מאשר כמחבר מוזיקה, שלה אולי תרצה ואולי לא תרצה להאזין." (בביט 1991,)
בהמשך החל בביט לגלות עניין במוזיקה אלקטרונית. חברת RCA שכרה את שירותיו כמלחין יועץ לעבודה עם "מארק II סינתיסייזר" (אנ') שלהם ובשנת 1961 נכתבה ה"מוזיקה לסינתיסייזר". מלחינים רבים ראו בכלים אלקטרוניים דרך להפקת גוני צליל חדשים. בביט, לעומת זאת, היה מעוניין הרבה יותר בדיוק המקצבי שיכול היה להשיג בשימוש ב"מארק II סינתיסייזר", מידת דיוק שנחשבה, לפחות ב-1961, כבלתי אפשרית בביצוע של נגנים אמיתיים, חיים ואנושיים.
בביט המשיך לכתוב הן מוזיקה אלקטרונית והן מוזיקה לכלי נגינה קונבנציונליים, ולפעמים לשילוב של השניים. "פילומל" (1964), לדוגמה, נכתבה לסופרן ולליווי מסונתז (שכלל את קולה המוקלט והמתופעל של בתאני בירדסלי, שבשבילה נכתבה היצירה), שאוחסן על גבי סרט הקלטה מגנטי. היצירה הזו נכתבה בשיתוף פעולה עם המשורר ג'ון הולנדר ובמימון קרן פורד.
מאמרים

(1965). "The Structure and Function of Musical Theory", College Music Symposium 5.
(1972). "Contemporary Music Composition and Music Theory as Contemporary Intellectual History", Perspectives in Musicology: The Inaugural Lectures of the Ph. D. Program in Music at the City University of New York.
(1992) [written 1946] "The Function of Set Structure in the 12-tone system." PhD Dissertation, Princeton University.
(2003). "The Collected Essays of Milton Babbitt." ed. Stephen Peles et al. Princeton University Press.
"מבנה התאוריה המוזיקלית ותפקידה" (1965)
"חיבור מוזיקה בת זמננו ותאוריה של המוזיקה כהיסטוריה אינטלקטואלית בת זמננו", "פרספקטיבות במוזיקולוגיה: הרצאות הפתיחה של התוכנית ללימודי דוקטורט במוזיקה באוניברסיטת העיר ניו יורק". (1972)
"תפקידו של מבנה קבוע בשיטת שנים-עשר הטונים" עבודת דוקטורט, אוניברסיטת פרינסטון (1992) (נכתבה ב-1946)
"קובץ המאמרים של מילטון בביט", עורך סטיבן פלס ואחרים, הוצאת אוניברסיטת פרינסטון, (2003)
רשימת יצירות

הערה: רבים משמות היצירות הם משחקי מילים או ארמוזים. חלקם מובאים גם במקור.
ג'נראטריקס לתזמורת (לא גמורה) 1935
שלישיית מיתרים 41–1939
חיבור לתזמורת מיתרים (לא גמור) 1940
סימפוניה (לא גמורה) 1941
מוזיקה למיסה I למקהלה מעורבת 1941
מוזיקה למיסה II למקהלה מעורבת 1942
שלושה שירים תיאטרליים לקול ופסנתר 1946
שלושה חיבורים לפסנתר 1947
חיבור לארבעה כלי נגינה 1948
רביעיית מיתרים מס' 1 (הוחזרה) 1948
חיבור לשנים-עשר כלי נגינה 1948
מוזיקה לסרט "אל תוך הקרקע הטובה" (הוחזר) 1949
חיבור לויולה ופסנתר 1950
"קינת האלמנה באביב" לסופרן ופסנתר (1951)
דואו לסופרן ופסנתר 1951
רביעיית כלי נשיפה מעץ 1953
רביעיית מיתרים מס' 2 1954
"חזון ותפילה" לסופרן ופסנתר 1954
שתי סונטות לבריטון, קלרינט, ויולה וצ'לו 1955
דואט לפסנתר 1956
וריאציות פשוטות למחצה לפסנתר 1956
"הכל מוכן" לסקסופון אלט, סקסופון טנור, חצוצרה, טרומבון, קונטרבס, פסנתר, ויברפון וכלי הקשה 1957
"מחיצות" לפסנתר 1957
"צלילים ומילים" לסופרן ופסנתר 1960
חיבור לטנור ושישה כלי נגינה 1960
חיבור לסינתסייזר 1961
"חזון ותפילה" לסופרן וסינתסייזר טייפ 1961
רשימת יצירות > תקופה שנייה

"פילומל" לסופרן, סופרן מוקלט, סרט מסונתז 1964
הרכבים לסינתסייזר 1964
"רלאטה I" לתזמורת 1965
"פוסט-מחיצות" לפסנתר 1965
שישיות לכינור ופסנתר 1966
"התכתבויות" לתזמורת מיתרים וסינתסייזר טייפ 1967
"רלאטה II" לתזמורת 1968
ארבעה קנונים לסקסופון 69–1968
"פונמאנה" לסופרן ופסנתר 1969
רביעיית מיתרים מס' 3 1970
רביעיית מיתרים מס' 4 1970
תמונה לפסנתר 1972
אריות דה קאפו לחמישה כלי נגינה 1974
הרהורים לפסנתר וסרט הקלטה מסונתז
"פונמנה" לסופרן וסרט הקלטה מסונתז 1975
קונצ'רטי לכינור, תזמורת קטנה וסרט הקלטה מסונתז
רקוויאם סולו לסופרן ושני פסנתרים 1977
ואלס דקה (או 3/4 - 1/8) לפסנתר 1977
"להרוויח זמן" (Playing for Time) לפסנתר 1977
"סופי הם תחילותי" לקלרינטן סולו 1978
"השלמותי לרוג'ר" (My Complements to Roger) לפסנתר 1978
"עוד פונמנה" למקהלה בשנים-עשר קולות 1978
שישייה אליזבתנית למקהלת נשים בשישה קולות 1979
"תמונות" לסקסופוניסט וסרט הקלטה מסונתז 1979
"פאראפרזות" לעשרה נגנים 1979
זוגי לצ'לו ופסנתר 1980